Sondaj Avangarde: Românii nu mai vor în lockdown și au încredere în participarea Armatei la vaccinare.
Mai mult de o treime dintre respondenţi vor să se vaccineze împotriva Covid-19. Majoritatea românilor vor să se redeschidă şcolile şi au încredere în participarea Armatei la vaccinare. 44% dintre intervievaţi sunt de acord cu restructurarea administraţiei şi concedierea bugetarilor, dacă este nevoie.
Românii vor un stat mai eficient, cu servicii publice de calitate şi sunt tot mai dornici să se vaccineze.Sondajul Avangarde, realizat pe un eşantion de 710 persoane, arată o creştere de 9 procente a românilor care nu sunt de acord cu o nouă carantină totală.Aproape 80 la sută dintre intervievaţi nu mai vor să treacă printr-un lockdown din cauza pandemiei.Aţi fi de acord cu o nouă decizie de carantină totală pentru a ne proteja de pandemia Covid 19?A crescut cu 9% procentul celor care nu ar fi de acord cu o nouă carantină generală.Dorinţa de a se vaccina împotriva Covid-19 o au tot mai mulţi români, odată cu începerea campaniei de imunizare, la noi în ţară. Sondajul arată că mai mult de o treime se vor vaccina cu siguranţă, cu 5 procente mai mult faţă de luna trecută. De asemenea, poziţia pro-vaccinare se menţine la 37 %, în timp ce numai 24% se declară împotriva vaccinărilor.Vă veţi vaccina?Ţinând cont de faptul că deja o parte a societăţii s-a vaccinat împotriva virusului Covid 19 dumneavoastră personal vă veţi vaccina?A crescut procentul celor care declară că se vor vaccina cu siguranţă cu 5%, iar procentul celor care nu sunt decişi a scăzut.La capitolul încredere în vaccin, românii care au îndoieli sunt mai numeroşi. 39% dintre repondenţi nu sunt convinşi de eficacitatea serurilor actuale, din informaţiile pe care le primesc, iar 24 % nu ştiu sau nu răspund.Aveţi încredere în vaccin?Datele culese de Avangarde confirmă din nou încrederea românilor în Armată.La întrebarea referitoare la participarea militarilor la campania de vaccinare anti-Covid, majoritatea au spus că este un lucru bun şi doar 11 la sută văd această implicare ca pe ceva rău.Din punctul dumneavoastră de vedere faptul că Armata se ocupă de vaccinare în România este un lucru … ?Sondajul Avangarde a fost făcut pe un eşantion de 710 persoane din România, care au fost intervievate telefonic în perioada 15 – 17 ianuarie 2021.